钦定古今图书集成/历象汇编/庶征典/第183卷 > 《汉书》
## 钦定古今图书集成/历象汇编/庶征典/第183卷 > 《汉书》

奸谋，则木不曲直。”《说》曰：“木，东方也”，于《易》，地上之木为
观，其于王事，威仪容貌，亦可观者也。故行步有佩玉
之度，登车有和鸾之节，田狩有三驱之制，饮食有享
献之礼，出入有名，使民以时，务在劝农桑，谋在安百
姓。如此，则木得其性矣。若乃田猎驰骋，不反宫室，饮
食沈湎，不顾法度，妄兴繇役，以夺民时，作为奸诈，以
伤民财，则木失其性矣。盖工匠之为轮矢者多伤败，
及木为变怪，是为木不曲直。

《传》曰：“思心之不睿，是谓不圣，厥咎霿时，则有华孽。”
刘向以为于《易》，巽为风、为木，卦在三月四月，继阳而
治，主木之华实。风气盛，至秋冬，木复华，故有华孽。一
曰，地气盛则秋冬复华。一曰，华者色也，土为内事，为
女孽也。

《传》曰：视之不明，是谓不悊，厥咎舒。时则有草妖。
臭则冬温，春夏不和，伤病民人，故极疾也。诛不行则
霜不杀草，由臣下则杀不以时，故有草妖。凡妖，貌则
以服，言则以诗，听则以声，视则以色者，五色，物之大
分也，在于青祥，故圣人以为草妖，失秉之明者也。